Infostart - Belföld - Balog: ma is aktuálisak 1956 céljai
Balog: ma is aktuálisak 1956 céljai
Ma is aktuálisak azok a célok, amelyekért hatvan éve a pesti srácok és társaik harcba szálltak, és ezekért ma is érdemes kiállni - mondta Balog Zoltán, az emberi erőforrások minisztere kedden, Budapesten, a Terror Háza Múzeum előtti szabadtéri kiállítás megnyitóján.
Balog Zoltán szerint a múlt felidézése "nagy lehetőség, hogy megmutassuk a világnak, nem változtunk, a magyar nép ma is a szabadság népe, Magyarország ma is a szabadság országa, ma is szabadságszerető nép vagyunk".
Tudni kell, hogy "a szabadság árát azok fizették meg, akik ellenálltak, és akik titokban őrizték belső szabadságukat", mondta, hozzátéve: "ha 1956 a magyar szabadság éve volt, akkor legyen az 2016 is, ha már 2006-ban nem sikerült".